
  Parlamentul României   

 Camera Deputaţilor

Comisia pentru administraTie publica,    
     
              1 aprilie 1998

amenajarea teritoriului Si echilibru 
 
                537/XVIii/6




 ecologic 

A    V   I    Z
asupra proiectului de Lege pentru aprobarea

Ordonanţei de Urgenţă nr.5/1998 privind reorganizarea

Consiliului pentru Reformă



Cu adresa nr.85 din 30 martie 1998, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării, cu proiectul de Lege pentru aprobarea Ordonanţei de Urgenţă nr.5/1998 privind reorganizarea Consiliului pentru Reformă.



In şedinţa din 1 aprilie 1998, Comisia pentru administraţie publică, amenajarea teritoriului şi echilibru ecologic a examinat proiectul de lege susmenţionat şi consideră că acesta nu poate fi avizat favorabil.



In consecinţă, Comisia solicită să se propună Plenului Camerei Deputaţilor respingerea proiectului, pentru următoarele motive:



1. In opinia Comisiei, Ordonanţa de urgenţă  nr.5/1998, aşa cum este ea concepută, nu este în măsură să soluţioneze acutele şi importantele probleme privitoare la elaborarea, aplicarea şi urmărirea modului de realizare a strategiei în domeniul reformei, restructurării şi privatizării din România.



Comisia consideră că ar trebui conceput şi elaborat un act normativ complex, care să structureze noul organism într-o concepţie modernă, cu atribuţii clare şi precise în domeniul reformei şi restructurării, preluându-se experienţa bună a organismelor care au funcţionat până în prezent în România şi care au avut un astfel de obiect.



2. Atribuţiile prevăzute la art.2 din Ordonanţă au un pronunţat caracter de generalitate, fiind deosebit de vagi. Ele conferă organismului reorganizat mai mult un rol de sinteză, de “analiză” şi “avizare”, de “urmărire” şi “corelare”, ceea ce, practic, ar putea fi realizat de alte organisme existente deja în România.



Comisia apreciază că actuala perioadă de tranziţie din România impune existenţa unui organ altfel conceput, cu atribuţii directe şi cu putere de decizie în materie de restructurare şi reformă.



3. Reglementarea propusă prin Ordonanţă este deficitară şi sub alte aspecte: atâta vreme cât organului în cauză i se conferă personalitate juridică, ar trebui să i se precizeze toate elementele esenţiale care definesc personalitatea juridică cum ar fi patrimoniul şi modul de finanţare.



In raport cu obiectul şi conţinutul său considerăm că legea supusă dezbaterii şi avizării are caracter de lege ordinară, conform prevederilor constituţionale.


PREŞEDINTE,


ION CIRSTOIU




SECRETAR,








SORIN IOAN MARINESCU

Expert parlamentar

Fleşariu Ionel

